აძხიდა (ტყვარჩელის თემი)
აძხიდა — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (ტყვარჩელის თემი), მდინარე ოხოჯის (ოქუმის შენაკადი) სათავეში. ზღვის დონიდან 250 მ, შავი ზღვიდან 21 კმ, ოჩამჩირიდან 32 კმ. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი.